GiliGold/VAD_KnessetCorpus huggingface dataset:
טלי גורן: למה זה אחרת?
טלי גורן: גם אנחנו לא מבינים.
טלי גורן: לא שומעים.
דובר: למה אחרת?
דובר: מה אחרת?
אופיר אקוניס: האם על ערוץ 10 חל דין אחר?
דנה נויפלד: אותו דין.
אופיר אקוניס: האם צריך להצביע על הכל?
דנה נויפלד: צריך להצביע.
דנה נויפלד: הנוסח הוא נוסח לא זהה.
דנה נויפלד: יש הסדרים שונים.
נגה רובינשטיין: לדוגמא, כי ערוץ 10 יכול לפרוש את המחוייבויות שלו רק עד שנת 2014, ולא כמוכם עד שנת 2015.
נגה רובינשטיין: זה למשל הבדל.
שאול מגנזי: תשוו.
נגה רובינשטיין: האם אתם רוצים שנשווה, כך שגם ל-10 יהיה עד 2015?
שאול מגנזי: כן.
שאול מגנזי: תנו להם עד 2015.
דוברת: או שאתם תוכלו עד 2014?
שאול מגנזי: לא. עד 2015.
טלי גורן: או שאולי גם אנחנו נהיה עשר שנים בהפרה.
טלי גורן: זה גם בסדר.
נגה רובינשטיין: אפשר להמשיך?
אופיר אקוניס: מה זה אומר מבחינתנו עכשיו, היועצת המשפטית?
אתי בנדלר: צריכים לקרוא את הסעיפים - גם את סעיף 71ה ולאשר אותו באופן מפורש.
אתי בנדלר: אני חושבת שאפשר לעשות זאת במהירות רבה, משום שבעצם הנוסח הוא נוסח המקביל לסעיפים שכבר אושרו ממש בשינויים המחוייבים.
אתי בנדלר: תקני אותי אם אני טועה, היועצת המשפטית רובינשטיין.
אתי בנדלר: ההבדל עיקרי נובע מכך שבערוץ 2 יש שתי זכייניות ובערוץ 10 יש זכיינית אחת.
אתי בנדלר: לכן, מחייבים תיקונים מסויימים.
נגה רובינשטיין: יכולה להיות קריאה מהירה.
אתי בנדלר: זה מופיע בעמוד 8.
טל רוזנפלד: [קוראת סעיף 71ה בהצעת החוק.
טל רוזנפלד: )
אופיר אקוניס: האם זה הכל?
טל רוזנפלד: לא. זה רק סעיף (א).
אתי בנדלר: תקראי את כל הסעיף כבר.
אופיר אקוניס: קראי את מה שאת צריכה כדי שנצביע.
טל רוזנפלד: (קוראת סעיף 71ה(ג) בהצעת החוק.
טל רוזנפלד: )         	כאן צריך לשנות את זה בהתאם לנוסח שאישרנו קודם.
טל רוזנפלד: אין לי אותו מולי, ולכן אקריא את הקודם:       	כאן צריך לשנות ל: "36 חודשים".
טל רוזנפלד: אני קופצת לסעיף קטן (ה).
אתי בנדלר: את בטוחה שכל הפסאות וכל הסעיפים הקטנים האחרים אושרו?
דוברת: זה מה שאנחנו מנסים לבדוק מולכם.
אתי בנדלר: אני בכלל לא בטוחה בכך.
אתי בנדלר: אני חוששת שאת מדלגת על סעיפים שלא אושרו.
דוברת: ב-71ה.
טל רוזנפלד: יכול להיות שאת צודקת.
אתי בנדלר: אם כך, כדאי שתקראי גם את סעיף קטן (ב).
טל רוזנפלד: אוקיי.
טל רוזנפלד: [קוראת סעיף 71ה(ב) בהצעת החוק.
טל רוזנפלד: )         	את סעיף 71ה(ג) הקראתי.
טל רוזנפלד: אני עוברת ל-(ד).
אתי בנדלר: מה עם פסקה (3)?
טל רוזנפלד: (קוראת המשך סעיף 71ה(ג) וסעיפים (ד), (ה) ו-(ו) בהצעת החוק.
טל רוזנפלד: )           	אני רק רוצה להבהיר שאנחנו מבקשים לא לאשר את סעיפים (ז) ו-(ח) כמו שהם מופיעים כאן בנוסח, וגם בנוסח הקודם - את סעיפים (ו) ו-(ז) אם אינני טועה.
טל רוזנפלד: אלה סעיפים שעוד נביא לגביהם- - -
אופיר אקוניס: מה הם אומרים?
טל רוזנפלד: בסעיף 71ה אלה סעיפים (ז) ו-(ח).
טל רוזנפלד: בסעיף 71ד אלה סעיפים (ח) ו-(ט).
טל רוזנפלד: עדיין לא לאשר.
טל רוזנפלד: זה כבר לא רלוונטי.
אתי בנדלר: את (ח) ו-(ט).
אתי בנדלר: אם כך, את (ז) אתם כן מעוניינים לאשר?
טל רוזנפלד: את סעיף (ז) - כן.
טל רוזנפלד: (ז) - זה תוקן עכשיו, בגלל שהוספנו את סעיף קטן (ה), כך שזה קצת שינה את המספור.
טל רוזנפלד: אני לא יודעת איך זהמופיע אצלכם.
טל רוזנפלד: זה הסעיף שמתחיל במלים "לא נותרו בעלי זיכיונות לשידורי טלוויזיה...".
טל רוזנפלד: ביקשו לא לאשר אותו.
לאה ורון: זה בעמוד 13.
טל רוזנפלד: זה מדבר על האפיקים.
נגה רובינשטיין: זה היה סעיף שהיה בכחול המקורי והיה רלוונטי לסיטואציה שבה נותר אפיק 22 - - -
טל רוזנפלד: כך גם הסעיף שאחריו, שמתחיל במלים "על אף הוראות סעיף קטן (ז)...".
אופיר אקוניס: יכול להיות שהסעיף יחזור, כי הרביזיה בדרכה.
אופיר אקוניס: היא בדרכה החוצה, אבל - - -
לאה ורון: עכשיו, חוזרים לנושא התוספת השנייה.
לאה ורון: בזה אנחנו גומרים את נושא הבקשות מחדש.
דבורה קמחי: אני רוצה לענות לפרוטוקול כיון שאני מעריכה שמשרד התקשורת כן בעניין- - -
אופיר אקוניס: לא שומעים אותך.
דבורה קמחי: מועד תקופת הזיכיון המוארכת הראשונה של הערוץ מסתיימת ב-31 בדצמבר 2011, כך שככל ששר התקשורת ידחה את מועד תחילת הפעלת הרישיונות יהיה צורך לבצע התאמה בתאריכים.
אופיר אקוניס: זה בינואר 2012.
דובר: 31 בינואר 2012.
אופיר אקוניס: 27 בינואר 2012.
דבורה קמחי: בדיוק.
מנשה סמירה: אם המועד יידחה, אבל את זה אמרנו - - -
אופיר אקוניס: קראתי על עצמי באחד העיתונים שאני לא בקיא, וזה מדהים.
אופיר אקוניס: אני אומר: זה התאריך שקבענו פה בשעת לילה מאוחרת.
לאה ורון: אז, אתה כן בקיא, למשל.
אופיר אקוניס: נדמה לי.
אופיר אקוניס: זה באחד העיתונים שלא דיבר אתי בכלל.
אופיר אקוניס: אף פעם הכתבת לא היתה בישיבה אחת של ועדת הכלכלה, והיא כותבת כתבה בת שני עמודים איך אני מנהל את הישיבות.
אופיר אקוניס: האם אתה מבין?
אופיר אקוניס: זה ניו-ג'ורנליזם.
אופיר אקוניס: זה היה מדהים.
אופיר אקוניס: אני אומר, שהתאריך שלכם הוא 27 בינואר 2012.
דבורה קמחי: אתה צודק.
דבורה קמחי: אני פשוט בראש בנושא הרישיונות עברתי- - -
מנשה סמירה: יש להם אפשרות להאריך בשנתיים.
מנשה סמירה: אם המועד יידחה על-ידי השר - דיברנו על כך, אנחנו בישיבה הבאה נבוא- - -
נגה רובינשטיין: או שכן או שלא.
מנשה סמירה: אז, אני כן אגיד בכל זאת.
מנשה סמירה: לנוכח הערה של ערוץ 10, גם לשיטתנו, צריך לתת מענה לסוגיה שאם מועד העליה, מועד המעבר, יידחה, נצטרך לקבוע איזה שהוא הסדר לגבי המשך תפקודו של "ישראל 10" בערוץ 10 בתקופת המעבר הזאת.
מנשה סמירה: זה לא מוסדר.
מנשה סמירה: אז נטפל בזה.
אתי בנדלר: זה עוד תיקון חוק.
אופיר אקוניס: אם אני לא טועה זה אפילו בהוראת שעה.
אופיר אקוניס: יש איזו הצעה כזו שאומרת שזה יבוא בהוראת שעה לעוד שנתיים או לשנה.
דבורה קמחי: החוק הזה- - - את התאריך.
מנשה סמירה: אני גם  חושב שעדיף להכניס את האופציה הזאת בהסדר הזה, בחוק הזה.
דבורה קמחי: בהסדר הזה.
דבורה קמחי: ברור.
דבורה קמחי: אנחנו לא נהיה עוד פעם בתקופת אי-ודאות, אם יש פער בזמנים או אין פער בזמנים.
נגה רובינשטיין: זה לא רלוונטי לסעיף הזה.
אתי בנדלר: האם את סיימת את הקריאה?
אתי בנדלר: אני מציעה שתגדירי בדיוק מה את קראת עכשיו, כדי שהוועדה תדע בדיוק על מה היא עומדת להצביע.
טל רוזנפלד: הקראתי את סעיף 71ד, וביקשתי לא לאשר את שני הסעיפים הקטנים האחרונים שמופיעים בעמודים 7 ו-8, בגלל ההתאמות שנדרשות.
אתי בנדלר: זאת אומרת, שמצביעים על יתרת הסעיפים הקטנים בסעיף 71ד.
אתי בנדלר: מה עם סעיף 71ה?
טל רוזנפלד: לעניין סעיף 71ה, הקראתי את כל הסעיף, למעט שני הסעיפים האחרונים שמופיעים בעמודים 13 ו-14.
מנשה סמירה: אני רק מזכיר שמה שיחול בהפחתת הערבות שם יחול גם פה.
מנשה סמירה: אתי בנדלר, בסדר?
אתי בנדלר: ככל שניווכח שיש צורך לתקן.
מנשה סמירה: ככל ש-.
טל רוזנפלד: אני רק רוצה עוד פעם להבהיר.
טל רוזנפלד: לעניין 71ה, אני רואה שיש פה עוד סעיף קטן.
טל רוזנפלד: מה שאנחנו מבקשים לא לאשר זה את הסעיפים שבעמודים 13 ו-14: סעיף אחד מתחיל ב"לא נותר בעל זיכיון", והסעיף השני מתחיל ב"על אף הוראות סעיף קטן (ו)".
טל רוזנפלד: אנחנו מבקשים כן להשאיר את ההגדרה שמופיעה בסעיף הקטן האחרון לגבי "תקופת ההארכה השנייה".
אופיר אקוניס: הסעיף הזה מאושר.
אתי בנדלר: האם קראת אותה?
נגה רובינשטיין: בסעיף הזה כתוב: "בסעיף זה - 'תקופת ההארכה השנייה' - כמשמעותו בסעיף 37ג(ב)".
אופיר אקוניס: שמענו את הערת הגברת קמחי, אבל בינתיים אנחנו נאשר את זה כמו שזה.
אופיר אקוניס: נראה מה צריך לעשות כשנצטרך.
אופיר אקוניס: זה חוק ראשי אחר.
אתי בנדלר: אם כך, שני הסעיפים, 71ד- - -
אופיר אקוניס: הממשלה ממליצה לא לקיים את זה בחוק הזה - נכון?
דוברת: הממשלה לא אמרה כלום.
מנשה סמירה: לא. היא עדיין לא סגורה.
אתי בנדלר: לא. הממשלה עדיין לא גיבשה את נוסח התיקון המוצע.
אתי בנדלר: אני מציעה, שתבחנו לקראת הישיבה הבאה את הצורך להכניס תיקון גם בסעיפים ההם ולהביא אותו אלינו.
אופיר אקוניס: אנחנו נאשר את הסעיף הזה.
אתי בנדלר: אדוני היושב-ראש, האם אתה אישרת את שני הסעיפים - את סעיף 71ד ואת סעיף 71ה, למעט שני הסעיפים הקטנים בכל אחד מהם- - -
אופיר אקוניס: אני מאד מקווה שביום חמישי אנחנו נתקדם התקדמות משמעותית לקראת סיום הדיונים בהצעת החוק.
אופיר אקוניס: אמרתי שאני מעוניין להתקדם בדבר הזה.
אופיר אקוניס: אני באמת מבקש גם בעיקר ממשרד התקשורת: בעניין חברת החדשות הייתי מציע להעביר את הצעתכם עד יום שלישי בלילה.
אופיר אקוניס: אם זה יהיה קשה לכם, אז ביום רביעי ממש מוקדם בבוקר כי אנחנו רוצים גם להכריע כבר בעניין הזה.
אופיר אקוניס: בנוסף, יש את נושא הזיכיון של ערוץ 23 לשדר בערוץ 22, שהעלתה הגברת ויגודצקי, אם יבוטל ערוץ 22, וככל הנראה כך יהיה.
אופיר אקוניס: כמו כן, בהתייחסויות לנושאים נוספים.
אופיר אקוניס: אני מבקש באמת להעביר את הנוסחים לוועדה לכל המאוחר - אנחנו נשתדל לעשות את זה ביום ג' בלילה, ואם תצטרכו עוד כמה שעות אז ביום רביעי.
לאה ורון: לא. ביום.
לאה ורון: אנחנו צריכים להספיק לשכפל ולהפיץ את זה.
נגה רובינשטיין: בואו ונאמר את זה עכשיו, כדי שלא איקלע לטלפונים המתחננים ללאה- - -
אופיר אקוניס: לא. אין טלפונים מתחננים ללאה, והיא גם לא תענה.
אופיר אקוניס: היא יכולה לענות, אבל לא להיענות.
אופיר אקוניס: כמו כן, להעביר כמובן את כל הטבלה של מועצת הרשות השנייה.
אופיר אקוניס: אנחנו בישיבה אחרונה להיום, בהצעתו של חבר הכנסת אפללו: הצעת חוק התקשורת, שירותי מסרון, SMS.
אופיר אקוניס: ב-17 במרץ החליטה המליאה להחיל את רציפות הדיון על ההצעה הזאת, והוועדה מכינה את ההצעה לקריאה שנייה ושלישית.
אופיר אקוניס: חבר הכנסת אפללו, אתה מסרת לי שיש הסכמה של הממשלה.
אופיר אקוניס: נשמע את הממשלה כמובן.
אופיר אקוניס: שמעון בבקשה.
שמעון בן דוד: כבוד שר התקשורת תומך בהצעת חבר הכנסת אפללו ובכל מה שמשתמע מזה.
אלי אפללו: בהזדמנות זאת אני רוצה לומר שהצעת החוק הזאת היא הצעה משותפת לשר משה כחלון, שבזמנו שנינו היינו חברי כנסת בגלגולים שונים.
אלי אפללו: הוא היה חבר כנסת כשאני הייתי שר ועכשיו זה הפוך.
אלי אפללו: אנחנו ממשיכים עם זה ביחד.
אלי אפללו: אני שמח שנעניתם כדי לגמור את זה.
אלי אפללו: נתנו לחברות הסלולר תקופה של עוד חצי שנה כדי למצוא את כל הטכנולוגיה והפתרונות שיהיו על דעתנו ועל דעתם.
אלי אפללו: אני מקווה שחברות הפלאפון יתמכו בהצעת החוק הזאת כהצעה צרכנית ממדרגה ראשונה.
אלי אפללו: אני מקווה ומאמין שגם חברות הפלאפון יתמכו בהצעה הזאת כי היא באמת באה לעזור לסוג אוכלוסייה, שאין אף אחד מאתנו שרוצה לפגוע בה ומצד שני, אני בדיוק סיפרתי שאתמול קיבלתי ב-SMS הודעה מבית חולים מסוים ששלח ש"התור שלך נדחה".
אלי אפללו: אם הייתי מנותק מהשירות הזה, הוא לא היה יודע שלא קיבלתי והוא היה בטוח שקיבלתי את ההודעה.
אלי אפללו: היום כמעט כל המשרדים וגופים מסוימים משתמשים בשירות הזה כעובדה גמורה שכל אחד מקבל את זה.
אלי אפללו: הוא יודע שהוא מקבל את זה ואין לו שום אפשרות לקבל את המשוב או האפשרות לדעת שהוא לא מחובר לשירות הזה.
אלי אפללו: אני חושב שהיום אנחנו מתקנים איזה עקב אכילס או עוול לסוג אוכלוסייה של מבוגרים, עולים חדשים, עיוורים ועוד המון אנשים שלא אמנה אותם.
אלי אפללו: ההצעה הזאת באה לתקן, ואני מקווה שבזה נסיים היום את הצעת החוק הזאת.
אופיר אקוניס: הערות נוספות לפני שנתחיל?
אופיר אקוניס: הערות כלליות אין.
אופיר אקוניס: יפה, יש הסכמה די רחבה.
אופיר אקוניס: האם נמצאים פה נציגים של חברות הפלאפון?
קריאות: כן, בהחלט.
נחמן שי: אני רוצה לשאול לגבי הישימות של זה, האם זה אפשרי מבחינה טכנית?
נחמן שי: שלא יאמרו אחר כך שהחוק הוא מילה מתה.
דורי ציקו: נכון ללפני שנתיים, כשהצעת החוק התחילה, אכן היו קשיים לא מעטים עם היישום.
דורי ציקו: במשך הזמן הדברים השתפרו.
דורי ציקו: השתנו צורות הדיבור של המערכות בין המפעילים.
דורי ציקו: במועד הנוכחי אנחנו עדין לא יכולים לעשות את זה אבל עכשיו אנחנו יכולים לפתח וליישם.
אלי אפללו: בהקשר לזה, ברשותכם, חברות הפלאפון או הנציגים שלהם אמרו לי שייקח להם זמן ליישם את זה.
אלי אפללו: דורי אומר בענין של יישום הצעת החוק, ממתי היא תיכנס, אני אשמע את דעתם שיהיה זמן סביר.
אלי אפללו: אני חושב שזה הגיוני בענין הזה וצריך לתת להם זמן כדי להיערך וכדי שזה יהיה הלכה למעשה.
אלי אפללו: אני גם אשמע את דעתם, ברשותך.
אופיר אקוניס: כמה זמן בערך?
דורי ציקו: בגלל שמדובר בפרוצדורה שכל המפעילים צריכים לדבר אחד עם השני כדי לקבוע איך לבצע את זה ואחרי זה לשבת לאפיין ולפתח, אנחנו מדברים, מניסיון העבר שהיה לנו דבר דומה, על 6 חודשים שאנחנו צריכים.
אלי אפללו: אני חושב שזה הרבה זמן אבל אני מסכים לומר ש"לא יאוחר מ-6 חודשים".
נחמן שי: איך זה יראה?
נחמן שי: אתה תקבל אינדיקציה שה-SMS לא הגיע?
אלי אפללו: כן, נכשל.
דורי ציקו: ברגע שתשלח הודעה...
נחמן שי: אם שלחתי 200 SMS?
נחמן שי: אני אדע איזה מספר חזר מבלי שהוא נקלט?
דורי ציקו: מספר או שם.
דורי ציקו: עכשיו זה לא קיים באופן עקרוני.
דורי ציקו: לגבי אוכלוסיות מסויימות אנחנו כן יכולים ליישם את זה היום, כמו פלאפונים כשרים - -
חמד עמאר: אני שלחתי לא מזמן "חג שמח", וחזרו אלי שזה לא עבר ולא עבר.
דורי ציקו: לגבי טלפונים כשרים, של אנשים שומרי מצוות, יש קומות שלמות של מספור שאנחנו יכולים לחסום אותם בקלות.
דורי ציקו: זה דבר שיכולנו ליישם.
דורי ציקו: ברגע שרוצים לעשות את זה על כלל הפלאפונים זה משהו הרבה יותר פרטני ומידע שצריך להעביר בין המפעילים באופן שוטף כדי ליישם את זה, וזה דבר שאי אפשר כרגע לעשות אותו.
אלי אפללו: בענין הזה, אני חושב שאני מסכים לתקופה כדי שהם ייערכו ושזה יהיה.
אופיר אקוניס: כלומר, זה חצי שנה.
אלי אפללו: חשוב לי להוסיף, שלא יחייבו את האנשים ששולחים את ההודעה עבור זה שהם מקבלים ושזה נכשל, שלא יחייבו אותם.
אלי אפללו: חשוב לי לומר את זה באופן ברור, שלא תהיה משמעות או דרך עקיפה להטיל עוד גזירות על אנשים.
אלי אפללו: אני לא רואה בזה גזירה, אני מתנצל, כי אני לא רואה אתכם כאויבים שלנו אלא ההיפך.
אלי אפללו: אתם נותנים שירות ואני שמח מאוד שיש חברות פלאפונים, ואני מאוד רוצה שהם יהיו חזקים ואמינים ויתנו שירות טוב אבל אני גם רוצה שתשתדלו לראות את האזרחים, את הלקוחות שלכם.
אלי אפללו: יש סוג לקוחות, כמו אלה, ואני שמח שאתם לא מתנגדים למרות שגם אם הייתם מתנגדים, תיאורטית, הצעת החוק הזאת היתה עוברת.
אלי אפללו: אני לא מסתכל על זה ככה.
אלי אפללו: אני מסתכל על זה שאתם מבינים שמגיע ללקוחות האלה השירות הזה.
אלי אפללו: אולי הם מעט בתוך ה-7 מיליון פלאפונים שיש לכם - -
אופיר אקוניס: 9 מיליון....
אלי אפללו: - -  אני מתנצל.
אלי אפללו: גם אם אמרתם שהם מעט, אני מאוד שמח שזה כך ואני שמח מאוד שהשר פועל בצורה אינטנסיבית לגבי שינויים ומהפכות שהוא עושה לגבי שוק הסלולר בארץ.
אלי אפללו: אני מודה לו גם על התמיכה בחוק הזה.
אופיר אקוניס: אני מציע שנתחיל להקריא את החוק.
נתי ביאליסטוק: לפני ההקראה, רציתי להתייחס למה שאמר חבר הכנסת אפללו, את עמדת שר התקשורת.
נתי ביאליסטוק: למרות שזה לא מופיע בהצעת החוק המקורית אנחנו לא מתנגדים, כמובן, לעובדה שזה יהיה ללא תשלום החיווי הזה, כי בהצעת החוק כבר כתוב שהשירות עצמו צריך להיות ללא תשלום, אז החיווי, אנחנו לא נתנגש בזה - -
אתי בנדלר: אם הבנתי את הצעתו של חבר הכנסת אפללו, הוא לא דיבר על כך שהחיווי יהיה ללא תשלום אלא שגם שליחת ההודעה לא תהיה כרוכה בתשלום לשולח ההודעה, ככל שההודעה לא נמסרה ליעדה.
חמד עמאר: ההודעה בחזרה.
אתי בנדלר: עצם שליחת ההודעה.
אתי בנדלר: הרי על כל הודעה שאתה שולח, אתה משלם.
נתי ביאליסטוק: בהצעת החוק יש התייחסות לכך שהשירות של החסימה יהיה ללא תשלום.
נתי ביאליסטוק: אנחנו תומכים בהצעתו של חבר הכנסת אפללו לשני הכיוונים: גם בכך שהודעת SMS שלא מגיעה ליעדה מהסיבה של חסימה אקטיבית כזאת לא תהיה כרוכה בתשלום ושגם החווי לא יהיה כרוך בתשלום, וזה מקובל גם על שר התקשורת, וגם פרק הזמן שנקצב, של עד 6 חודשים.
אלי אפללו: לא יאוחר.
אתי בנדלר: ברשותך, אני אקרא את ההצעה והגם שניסחתי אותה, יש לי שתי שאלות לפחות לגבי מה שנאמר בה.
אתי בנדלר: מקריאה: "הוספת סעיף 5ב.
אתי בנדלר: 1. בחוק התקשורת (בזק ושידורים), התשמ"ב-1982, אחרי סעיף 5א יבוא: "חסימת שירותי מסרון 5ב.
אתי בנדלר: (א) (1) בעל רישיון יאפשר, לפי בקשת מנוי, חסימת שירותי מסרון.
אתי בנדלר: (2) ביקש מנוי מבעל רישיון לחסום שירותי מסרון, כולם או חלקם, יחסום בעל הרישיון את שירותי המסרון, כמבוקש; בעל הרישיון לא יגבה ממנוי תשלום בעד חסימת שירותי מסרון או בעד חידושם.
אתי בנדלר: " ברשותך, אני עושה כאן הפסקה כי כבר לגבי סעיף קטן (א) יש לי שתי שאלות: 1. מדובר כאן על בעל רישיון, שהוא מוגדר בהמשך...
אתי בנדלר: לא, אולי אתייחס לזה כשאקרא את ההגדרה.
אתי בנדלר: על כל פנים, אני כבר ארמוז שלפי דבריך אני מבינה שאתה מדבר רק על בעל רישיון למתן שירותי רדיו וטלפון נייד ובפועל, ההצעה מתייחסת גם לטלפון נייח, אם אני זוכרת נכון.
אלי אפללו: כל מי שיש לו את האפשרות לשלוח SMS, מסרון, זה נכנס לאותה קטגוריה.
אתי בנדלר: את זה אנחנו צריכים לשמוע מהמשרד, שזה באמת ישים ושזה יחול גם על טלפון נייח, ככל שניתן לשלוח ממנו הודעות מסרון כי אני מבינה שזה יישום שמתפתח - -
נחמן שי: מנייח אפשר לשלוח הודעות מסרון?
קריאות: כן, בוודאי.
אלי אפללו: מה אומרת היועצת המשפטית של המשרד?
בת שבע נחמיה: זה מתייחס גם לבזק ולכל בעל רישיון שיש לו אפשרות להעביר מסרונים.
יוליה שמאלוב-ברקוביץ: גם אם זה וירטואלי?
בת שבע נחמיה: גם וירטואלי - -
לאה ורון: אבל לא הבנתי איך שולחים מסרונים בטלפון נייח של בזק.
נתי ביאליסטוק: המערכת של בזק תומכת בשליחת מסרונים וקבלת מסרונים.
נתי ביאליסטוק: ציוד הקצה זה לפי מה שיש לך בבית.
נתי ביאליסטוק: אם יש לך ציוד קצה שתומך בזה, תוכלי למסור ולקבל.
נתי ביאליסטוק: אם אין לך – לא תוכלי לעשות את זה.
יוליה שמאלוב-ברקוביץ: יש משהו כזה: "חיפשתי אותך".
נתי ביאליסטוק: לא, המערכת של בזק גם יודעת להמיר את זה להודעה קולית.
אתי בנדלר: לגבי פסקה 2, כפי שקראתי: "ביקש מנוי מבעל רישיון לחסום שירותי מסרון, כולם או חלקם".
אתי בנדלר: למיטב זכרוני, בעת הכנת הצעת החוק, בעת הדיון לקראת אישור הצעת החוק לקריאה ראשונה דובר על כך שתהיה אפשרות לבקש חסימה או של קבלה או של שליחה או של שניהם, ולכן נאמר "כולם או חלקם".
אתי בנדלר: לכאורה, "כולם או חלקם" יכול גם להתייחס לכך שאני מבקשת לחסום אפשרות לקבל שירותי SMS, מסרון, ממספרי טלפון מסוימים.
אתי בנדלר: הלשון הזאת סובלת את הכל ולכאורה, אם כך ייאמר, זה יחייב את בעלי הרישיון.
אלי אפללו: זאת לא היתה הכוונה.
אתי בנדלר: לכן, אני מבקשת להבין בדיוק על מה מדובר כך שאוכל להגדיר את זה.
אתי בנדלר: הכוונה היא או קבלה או שליחה או שניהם בלבד, ולא קבוצה של מספרי טלפון.
אלי אפללו: לא היתה כוונה כזאת בהצעת החוק.
אלי אפללו: אנחנו מתכוונים לכל הציבור באופן שווה.
אתי בנדלר: אין לי יותר הערות לסעיף קטן (א).
אופיר אקוניס: לאחרים יש הערות?
אופיר אקוניס: לא.     נצביע.
אופיר אקוניס: מי בעד – הרוב.
יוליה שמאלוב-ברקוביץ: אני יכולה להגיד שאני מצביעה במקום חבר הכנסת רוברט טיבייב?
לאה ורון: בהחלט.
לאה ורון: חברת הכנסת יוליה שמאלוב-ברקוביץ מצביעה במקום חבר הכנסת רוברט טיבייב.
אתי בנדלר: מקריאה את סעיף (ב): "(ב) נשלח מסרון למנוי שביקש לחסום שירותי מסרון, ימסור בעל רישיון הודעה לשולח המסרון על כישלון העברתו; השר יקבע הוראות בדבר בעל הרישיון שעליו תוטל החובה למסור הודעה כאמור ובדבר דרך מסירתה.
אלי אפללו: שיהיה ברור שהכוונה שהאדם שמקבל, כמו שנמסר פה, שאולי שולחים בתפוצה, שיהיה ברור שהמסרון שאנחנו מקבלים, שמפורט שמספר הטלפון ששלחתי לאופיר אקוניס נכשל ולא התקבל או את הנוסח שהמשרד צריך לקבוע, הנוסח המדויק.
אלי אפללו: שיהיה ברור לחלוטין שמי ששולח יודע שהאדם לא קיבל את זה.
אלי אפללו: זו הכוונה.
דנה נויפלד: הסעיף מתייחס למסרון מסוים.
נתי ביאליסטוק: הכוונה היא לגבי כל מסרון שלא הגיע ליעדו.
אלי אפללו: דנה, אם את שולחת לקבוצה גדולה ואת לא יודעת מי כן ומי לא, גם זה ששולח צריך לדעת מי לא קיבל כדי שיוכל ליצור אתו קשר, אם זה בשמחה לברך אותו וכולי.
אלי אפללו: שנדע.
דנה נויפלד: הסעיף אומר "נשלח מסרון למנוי".
דנה נויפלד: ההוראה מתייחסת למסרון שנשלח למנוי מסוים.
דנה נויפלד: אתם חושבים שזה לא - -
אתי בנדלר: אני לא בטוחה שזו הפרשנות האפשרית היחידה אבל אנחנו נכתוב את זה.
אתי בנדלר: אני רוצה להעיר משהו: יש כאן תקנות.
אתי בנדלר: זאת אומרת, לכאורה, ביצוע הסעיף הזה מותנה בהתקנת תקנות.
אתי בנדלר: אז נכון שבסעיף 2, שטרם הגענו אליו, דובר על כך שתחילתו של החוק תהיה 6 חודשים ממועד פרסומו אבל אם השר לא יתקין תקנות עד לאותו מועד, הדבר עלול לעכב את - -
דנה נויפלד: לא הבנתי למה זה יעכב?
אתי בנדלר: כי כתוב: "השר יקבע הוראות" ולא "רשאי לקבוע הוראות" ולכאורה, בהיעדר ההוראות עלול להיות...
אתי בנדלר: אני מציעה שנשאיר את הנוסח עם סמכות לשר לקבוע הוראות, באופן שהוא יוכל לא לקבוע תקנות אלא לתת הוראות ברישיון וכולי.
אלי אפללו: כן, אבל לא יאוחר מ-6 חודשים.
אתי בנדלר: תכף אסביר משהו בקשר לזה.
אתי בנדלר: אם כך, זה יהיה: "השר רשאי לקבוע הוראות"...
אתי בנדלר: לפני שאני מגיעה לסעיף ההגדרות, אני רוצה להפנות את תשומת הלב לנושא נוסף שעלה במהלך הדיונים.
נתי ביאליסטוק: רגע, אבל אם רוצים להחיל את מה שחבר הכנסת אפללו העלה עכשיו צריך להוסיף בלשון הסעיף הזה, שזה יהיה "ללא תמורה".
אתי בנדלר: רגע, ה"ללא תמורה" זה תוספת.
אתי בנדלר: אני מיד אדבר על התוספות.
אתי בנדלר: הן ללא תשלום.
אתי בנדלר: הנושא שדובר עליו קודם לגבי משלוח הודעה שנכשלה לא יהיה כרוך בתשלום, וקבלת החיווי גם הוא לא יהיה כרוך בתשלום.
שמעון בן דוד: הערה לגבי מה שחבר הכנסת אפללו אמר: חבר הכנסת אפללו התכוון לשליחת הודעות בכמויות.
שמעון בן דוד: לפעמים אני שולח לקבוצת אנשים הודעות, ובמקרה ואחד האנשים לא קיבל את ההודעה, חלקם קיבלו וחלקם לא, הוא מבקש שאותו דבר שלא קיבל את המסרון, הוא יקבל חיווי - -
אתי בנדלר: אותו אדם שלא קיבל את המסרון, לא יכול לקבל חיווי.
אתי בנדלר: רק השולח יכול לקבל חיווי.
שמעון בן דוד: אבל גם כשזה קבוצה ולא רק בבודד, שיידע מי לא קיבל.
אתי בנדלר: ההודעה יכולה להתייחס או למספר שלא קיבל או לשם.
אתי בנדלר: אדוני רוצה לאשר את הסעיף הקטן הזה כולל התוספת, שלא יהיה כרוך בתשלום, כפי שציינתי קודם.
לירון גולדנברג: אפשר להעיר משהו?
לירון גולדנברג: הרי נדרש תיאום בין כל המפעילים.
לירון גולדנברג: אנחנו רוצים שהמשרד והשר יהיה מעורב בפתרון לגבי הפתרון שהולך להיות.
לירון גולדנברג: לכן, אם רושמים את המילה "רשאי" והשר - -
אלי אפללו: כן, רשאי, אתה לא תשנה את זה.
אלי אפללו: אני לא מסכים לשום נוסח אחר, ואני אומר לך את זה בצנעה.
אלי אפללו: לא יהיה מצב אחר שתביאו למצב שהחוק הזה יתמסמס.
לירון גולדנברג: להיפך.
לירון גולדנברג: אנחנו בעד שהשר יקבע ולא רשאי.
אלי אפללו: לא, הוא רשאי, זה בזכותו, בסמכותו.
אופיר אקוניס: מה שהמציע הציע זה בסדר.
אתי בנדלר: כמובן שאם יש לכם הצעות לגבי הענין הזה, תפנו כבר מחר במכתב לשר עם הצעות, להתקנת תקנות.
אלי אפללו: אני מחזק את השר בכל מה שהוא עושה.
אופיר אקוניס: מי בעד סעיף ב'?
אתי בנדלר: לפני שאני עוברת לנושא ההגדרות אני רוצה להזכיר נושא נוסף שהוועדה התייחסה אליו בעת הכנת הצעת החוק לקריאה ראשונה והוא מה קורה עם שירותי חירום?
אתי בנדלר: מה קורה במקרה של חסימה עם שירותי חירום?
אלי אפללו: לא כל כך הבנתי את השאלה.
אתי בנדלר: השאלה היתה, ואני חושבת שאפילו התייחסנו לזה בדברי ההסבר.
אתי בנדלר: לא, דיברנו על זה רק בוועדה הצעה.
אתי בנדלר: הזאלה היתה: מה קורה אם מישהו שולח הודעת החירום למי שחסם את האפשרות לקבל שירותי מסרון ומקבל הודעה מהמשטרה, ממד"א וכולי.
אתי בנדלר: האם ברור שבמקרה הזה לא ניתן - -
אלי אפללו: לא יכול להיות שמשטרה בעיר תזמין אותך לבוא ביום ראשון בשעה 9 והוא לא מחובר ל-SMS,יהיה כתוב באופן אוטומאטי שהוא לא מחובר.
נחמן שי: שאלה שנוגעת לחירום, וזה מוועדות אחרות של הכנסת: בזמן לא רחוק כל מכשירי הטלפון הסלולארי יהיו מכוונים לקבלת התרעה על אזעקה לפי האזורים שנמצא בהם.
נחמן שי: אם יהיו מכשירים שיהיה בהם התקן שלא יוכלו לקבל SMS, הם לא יקבלו את האזעקה.
אלי אפללו: לא, אני אומר בצורה הפוכה: כשזה - -
דנה נויפלד: אם יהיה להם מכשיר שלא יכול לקבל SMS, מכשיר ישן?
אתי בנדלר: לא שהם לא יכולים, הם חסמו.
אופיר אקוניס: רבותי, את רוצה להציע "למעט שירותי חירום"?
אתי בנדלר: אני לא רוצה להציע, זה הועלה במהלך הדיון כאן.
אלי אפללו: אני רוצה להגיד את דעתי: אם תהיה החלטה, כמו שאומר חבר הכנסת נחמן שי, שיהיה משהו של כלל התושבים לנושא חירום, את זה נחריג מתוך הצעת החוק.
לאה ורון: אני חושבת שעדין ישנם אנשים מבוגרים רבים שלא משתמשים בשירותי מסרון.
לאה ורון: אותו פתרון שיהיה לגביהם יהיה גם לגבי כאלה שבחרו לחסום.
שמעון בן דוד: הם יהיו באותה קטגוריה של אנשים שאין להם בכלל מכשיר.
אתי בנדלר: רשום אצלי שהיה כאן נציג של הפרקליטות הצבאית בעת הדיון, מישהו בשם אלון כרמלי, והוא הציע שלא ניתן יהיה לחסום מספרי חירום.
אלי אפללו: שטויות.
נתי ביאליסטוק: יש יוזמה של גורמי הביטחון לייצר שירות, ויש דיון על כך גם עם חברות הסלולר כרגע ואנחנו בתמונה, לייצר מעין שירות שהשם המקצועי שלו הוא "סייל ברודקאסט".
נתי ביאליסטוק: הכוונה היא להפיץ לכולם, לכל מי שנמצא באזור הזה בכל החברות.
יוליה שמאלוב-ברקוביץ: זה נראה לי ממש מוזר.
נתי ביאליסטוק: כרגע זה עוד לא קיים.
יוליה שמאלוב-ברקוביץ: חבר הכנסת אפללו, גם אז אני חושבת שתהיה קצת בעיה כי מעבר לזה - -
אלי אפללו: יוליה, אנחנו נדבר על זה כשזה יהיה.
יוליה שמאלוב-ברקוביץ: נקודה חשובה: יש אנשים שלא ביטלו ובכלל, אני חושבת ששירותי חירום זה בעיה כי יש אנשים שלא ביטלו אבל נניח שאין לי בטרייה.
יוליה שמאלוב-ברקוביץ: אני מתה?
אלי אפללו: לכן אני אומר שנדון כשהצעת החוק הזאת תבוא לדיון.
אלי אפללו: היום אנחנו מדברים על משהו שהוא לא רלוונטי.
יוליה שמאלוב-ברקוביץ: בסדר, אז הם לא צריכים להסתמך על זה שהם שלחו לי ב-SMS.
אופיר אקוניס: נתי אמר שהמציע לא רוצה להחריג את שירותי החירום.
דנה נויפלד: זה בסדר שתהיה סמכות לשר להחריג שירותים מסוימים מטעמי ביטחון או מטעמי - -
לאה ורון: לא, אני לא חושבת שזה מה שחושבת הוועדה.
לאה ורון: לא. המציע אמר שביום שתגיע הצעת חוק בנושא או שינויי תקינה בנושא, ידונו בזה.
אלי אפללו: ביום שזה יהיה נדון בזה ונאשר.
אלי אפללו: בוודאי שזה יועלה.
דנה נויפלד: לא, מטעמי ביטחון.
יוליה שמאלוב-ברקוביץ: אין מטעמי ביטחון.
יוליה שמאלוב-ברקוביץ: ואם אין לי בטרייה, מה תעשי?
אלי אפללו: בואו נגמור נושא נושא.
אלי אפללו: בענין הזה, אני רוצה להשאיר את הצעת החוק כפי שהיא, שאם וכאשר יהיה משהו שקשור לביטחון, נדבר אתו לגופו של ענין.
אופיר אקוניס: מה זה לדבר?
אופיר אקוניס: הרי הענין הביטחוני יכול לפרוץ בין לילה.
נתי ביאליסטוק: הענין הוא, אדוני, שצריך להעביר את זה בחקיקה ראשית ב-3 קריאות.
אלי אפללו: אני העברתי הצעות חקיקה ראשית ב-3 שעות.
נחמן שי: אבל תשאיר פתח לשר.
דנה נויפלד: רק מטעמים של ביטחון או מטעמי הגנה לציבור.
דנה נויפלד: זה לא נועד להחריג שום דבר אחר.
אלי אפללו: אני נורא חושש מהדבר הזה מהניסיון שלי בעבר.
אלי אפללו: עשיתי את זה במסלול של פטור ממס שבח, אמרו שהשר רשאי והמסלול הזה נפל כולו.
אלי אפללו: בואו נשאיר את זה כך.
אתי בנדלר: אם כך, הוועדה מאשרת את סעיף קטן (ב) עם התיקונים שהוצגו.
אופיר אקוניס: הצבענו.
אופיר אקוניס: עוברים לסעיף ההגדרות.
אתי בנדלר: "(ג) בסעיף זה – "בעל רישיון" – בעל רישיון כללי למתן שירותי בזק פנים-ארציים נייחים או למתן שירותי רדיו טלפון נייד;" אנחנו נבדוק שההגדרה הזאת מכסה גם את המפעילים הוירטואליים.
קריאה: לא, צריך להוסיף: בעל רישיון למתן שירותי רדיו-טלפון נייד ברשת אחרת.
אופיר אקוניס: נא להוסיף.
אתי בנדלר: אני ממשיכה.
אתי בנדלר: יש כאן הגדרה של "מסרון".
אתי בנדלר: דע עקא שלאחר ניסוח וקבלת הצעת החוק הזאת בקריאה ראשונה התקבל תיקון לחוק הבזק שבמסגרתו בסעיף 30א לחוק, שעניינו במה שקראנו בזמנו "דואר זבל", נכללה הגדרה של מסרון.
אתי בנדלר: אני חושבת שההגדרה טובה ולכן, אני מציעה במקום ההגדרה המופיעה כאן, להפנות להגדרה שבאותו סעיף שהיא: "הודעת מסר קצר.
אתי בנדלר: מסר בזק הכולל כתב, לרבות אותו או סימנים או מסר בזק הכולל חוזי או שמע ומועבר באמצעות רשת בזק ציבורית אל ציוד קצה של נמען או קבוצה של נמענים".
אתי בנדלר: מקובל עליכם?
אלי אפללו: מקובל עלי אבל מה זה נקרא "קצר"?
אלי אפללו: אני מקבל בכל יום שישי את פרשת השבוע וזה לא קצר.
אופיר אקוניס: זה שלושה מסכים בערך.